**ПГ „Звездичка”-  Сбогом ДГ**

-Избрах те,Криспина за дама,на празника да бъдем двама!

-О-о,Стефко,бих била щастлива за песни и танци много ме бива!

-Я почакай,погледни,какви са тука тез звезди?

-Нима възможно е това-звезди да греят през деня?

Възможно е! Защо се чудите?Това сме ние децата от гр. „Звездичка”.

Със своите таланти и умения,ще ви представим чудни изпълнения.

-Добре дошли на празник детски,празник на усмивки и умиление.

-Желаем ви приятни минути и много настроение.

Песен: „Скоро ще сме в първи клас”-------------------------------------------------------

Децата са цветята,цветята на земята-

цветята пък без слънце не цъфтят.

И нека все зората сияе над децата

и нека смях и песни да звънят.

Децата са цветята,цветята на земята,

а може ли земята без цветя?

Без веселите песни,без танците чудесни,

без нас ще бъде много тъжна тя.

Танц: „По ноти”-----------------------------------------------------------------------------------

Детството е стълба към мечтите,детството е приказно море.

Неусетно преминават дните,но човек остава си хлапе.

Детството е стълба към небето и минава в смях и много шум.

Цял живот го носим във сърцето,като цветен приказен албум.

Приказно,красиво и вълшебно,мое детство пълно си с искри,

искам да останеш с мене вечно,или пък за мъничко се спри.

-Детство е думичка вълшебна!

-Детство е думичка потребна!

-Чудесна думичка е то навред по земното кълбо!

-И още по прекрасен е света,на децата с песента!

Песен: „Весел карнавал”-----------------------------------------------------------------------

През очите на едно дете можеш да докоснеш и звездите.

И момиче да си,и момче,ще пътуваш винаги с мечтите.

През очите на едно дете-истински животът се оглежда,

като кораб в синьото море,детството далече те отвежда.

През очите на едно дете,цялата планета е различна.

Ако можеше и времето да спре-детската игра ще е магична.

През очите на едно дете,винаги мечтите се усмихват

и със тях момиче и момче,тайните на този свят откриват.

Танц: „Бръмбъзък”-------------------------------------------------------------------------------

Когато се смеят децата в градините цъфват цветята,

и слънцето в китната круша се спира да слуша.

Когато децата мечтаят-на сълзите вижда се краят.

И малките детски ръчички,за поздрав се вдигат към всички.

Със зеници учудени и коляно разбито,

на криле пеперудени,без дори да ме пита

мойто детство отива си,мойто детство ми смига,

и в торбичката с приказки слага възрастна книга.

Ето в кукла парцалена личицето си скрило,

наранявано,галено,беззащитно и мило

мойто детство отива си, мойто детство ми смига,

и в торбичката с приказки слага възрастна книга.

Със мечти изсънувани,и очи зачервени

без слова за сбогуване,неусетно от мене

мойто детство отива си,мойто детство ми смига

и в торбичката с приказки слага възрастна книга.

Но, не вярвам наистина,че си тръгва от мене…

Пак в очите ще плисне! Пак от смях ще се пени!

Мойто детство отива си,ала хитро ми смига,

че е пълна със приказки, всяка възрастна книга.

Детство мое, не отлитай и окриляй ми мечтите.

Не,не бързам да порасна,детството е тъй прекрасно!

-Продължава с друга песен, поздрава към вас чудесен!

-Светът е хубав, светът е чудесен,светът има нужда от нашата песен!

Песен: „Светът е хубав”------------------------------------------------------------------------

На кукленото царство дойде края,голяма съм и всички букви зная.

И след вечеря без да сбъркам сричка,на глас започвам да чета самичка.

В прозореца звездите се нареждат и мълчаливо с почит ме поглеждат.

И само в ъгъла, унила, бледа,малката ми кукла тъжно гледа.

Прощавайте кукли,голяма, мъничка.В първи клас аз вече тръгвам ученичка

Зная вече да чета ,и пиша с моите ръчички-колелца,камшичета,кукички,

Чертички.

На седем вече съм аз и аз като всички най-после

ще влезна със чанта във клас,ще стана и аз ученичка.

Ще мога да смятам да пиша ,чета.Родината своя до край ще изуча.

И няма да има предел радостта,когато похвала от всички получа.

Но лесно се учи човек да чете,а истински трудното,каза ми мама-

до днеска се учих да бъда дете,а вече ще уча да бъда голяма.

В моите пъстри книжки има чудеса.

Погледни ги виж ги- страшни те не са.

С радост най-голяма, ги чета без страх.Нищо лошо няма да се случи в тях.

Ето агне бяга-вълк го гони зъл,но овчар с тояга бързо е дошъл.

Тук не хващат мишки котките дори,тези мои книжки колко са добри.

Буквите пишем в права редичка,буква до буква ето ви сричка.

Сричка до сричка като поставим,ясно е вече-думичка правим.

Дума след дума,пише се книга,ала до нея мъчно се стига.

В малката буква,в буквата скромна сила таи се,сила огромна.

-Чудесата къде ли живеят? Чудесата къде ли се крият?

Чудесата къде ли замръкват? Чудесата са просто-магия!

-Те са край тебе и мене! Чудесата това са децата!

Децата, които незнаят почивка,децата,които живеят,танцуват и пеят с усмивка.

Песен: „Все на мен ли?”----------------------------------------------------------------------

Като на кораб седнали на чина,потегляме и с радост и тъга.

След дни безгрижни детската градина, на малките оставяме сега.

Ти детство предучилищно изтече,но пее в нас гласа ти позлатен.

Учителки потегля нашто ято, към нови знания и светове.

Довиждане детска градина-настана, най-трудния час!

Раздяла след туй ще замина в училище истинско аз.

Довиждане детска градина! Ех, мъничко тъжен е краят.

Отива си нашта дружина,тук малки деца ще играят.

Песен: „На плажа”-------------------------------------------------------------------

-Уважаеми гости,ние децата от гр. „Звездичка”,със своите таланти и умения ви представихме прекрасните си изпълнения!

-С песни и танци ние вече порасналите звезди,днес от тази сцена ви казваме: -Сбогом детска градина-здравей училище”!

-Даваме думата на директора на ЦДГ „Дъга”г-жа Д.Александрова!